**Samtykkeerklæring til anvendelse af portrætlignende fotos og video i forbindelse med Unge Forskere-konkurrencen til brug på hjemmeside og andre tilknyttede hjemmesider og i anden sammenhæng med konkurrencen – Blanket 1**

Ifølge persondataforordningen anses portrætbilleder og video (hvor formålet er at vise en eller flere bestemte personer) som følsomme data, som der kræves særlig lovhjemmel (det vil sige ret) til at behandle. Derfor beder Astra om samtykke til at bruge dit dette. Det vil sige, at vi kan bruge billeder og video, der tydeligt viser dig.

For at kunne bruge dine data (dit billede/video) har vi brug for, at du skriver under på, at det må vi gerne.

Nedenfor vil Astra derfor oplyse om formålet med at anvende dine data (det vil sige, hvorfor skal vi anvende dit billede). Hvem der behandler dine data (dit billede) og hvordan du kan trække dit samtykke til at bruge data (dit billede) tilbage.

På Astra.dk kan du læse mere om vores generelle håndtering af data i vores privatlivspolitik. Du kan også læse om persondataforordningen på Datatilsynets hjemmeside Datatilsynet.dk.

Du skal vide, at situationsbilleder ikke er underlagt samme krav, hvorfor de ikke er en del af samtykket. Situationsbilleder defineres her som billeder, hvor en aktivitet eller en situation, er det egentlige formål med billedet. Det kan for eksempel være billeder, hvor viser en deltager vise et forsøg eller lignende, men hvor ansigtet ikke vises tydeligt.

Astra har følgende retningslinjer vedrørende brugen af situationsbilleder:

* Billedet må ikke vurderes som ydmygende eller krænkende
* Billedet må ikke kunne skade de afbillede nu eller på længere sigt

**Formålet med at anvende dine data (dit billede/video)**

Den 21. april 2009 vedtog Folketinget at oprette et nationalt center for undervisning i natur, teknik og sundhed, Astra. Centeret har til formål at styrke interessen for, rekrutteringen til og kvaliteten af undervisningen i natur, teknik og sundhed. Som en del af dette arbejde bruger Astra derfor billeder af deltagerne til at styrke interessen for natur, teknik og sundhed for eksempel via kampagner for Unge Forsker Konkurrencen eller andet oplysningsmateriale.

**Hvem behandler dine data (dit billede/video)**

Det er Astra, Akademigrunden 18, 4180 Sorø, der som dataansvarlig, behandler dine data.

Astra benytter sig af leverandører til for eksempel IT-systemer, der behandler dine data i lande uden for EU og EØS. De pågældende leverandører har enten tilsluttet sig EU-US Privacy Shield eller også har Astra og leverandøren indgået særskilt aftale herom iflg. databeskyttelsesforordningens krav. Det betyder, at dine data (dit billede) ikke bliver videregivet til andre og at det kun er Astra, der har ret til at anvende dine data (dit billede).

**Hvis du vil trække dit samtykke tilbage**

Du kan til enhver tid trække dit samtykke tilbage. Det gør du ved at skrive til denne email-adresse: dpo@astra.dk

Hvis du vælger at trække dit samtykke tilbage, påvirker det ikke lovligheden af vores behandling af dine data (dit billede) på baggrund af dit tidligere meddelte samtykke og op til tidspunktet for tilbagetrækningen.

Hvis du tilbagetrækker dit samtykke, har det derfor først virkning fra det tidspunkt, du har trukket det tilbage fra.

|  |
| --- |
| **Jeg giver hermed samtykke til anvendelse af portrætlignende fotos og video på Unge Forskere-konkurrencens hjemmeside og andre tilknyttede hjemmesider og i anden sammenhæng med konkurrencen.** |
| Navn:  |
|  |
| Dato og underskrift |